Diari Oficial de la Generalitat Valenciana


Sumari del DOGV 8675, del 12-11-2019 (2019/10363)

RESOLUCIÓ de 28 d'octubre de 2019, de la consellera de Participació, Transparència, Cooperació i Qualitat Democràtica, de la convocatòria realitzada mitjançant la Resolució de 2 d'abril de 2019, de la Conselleria de Transparència, Responsabilitat Social, Participació i Cooperació, per la qual es convoquen, per a l'any 2019, subvencions a organitzacions no governamentals per al desenvolupament (ONGD), per al finançament de projectes d'educació per a la ciutadania global en l'àmbit de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8675

Data del DOGV
:   12-11-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/10852


Data del document
:   28-10-2019

Organisme emissor
:   Conselleria de Participació, Transparència, Cooperació i Qualitat Democràtica

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria de Participació, Transparència, Cooperació i Qualitat Democràtica
    * ajuda pública

RESOLUCIÓ de 28 d'octubre de 2019, de la consellera de Participació, Transparència, Cooperació i Qualitat Democràtica, de la convocatòria realitzada mitjançant la Resolució de 2 d'abril de 2019, de la Conselleria de Transparència, Responsabilitat Social, Participació i Cooperació, per la qual es convoquen, per a l'any 2019, subvencions a organitzacions no governamentals per al desenvolupament (ONGD), per al finançament de projectes d'educació per a la ciutadania global en l'àmbit de la Comunitat Valenciana. [2019/10940]  
  
Antecedents de fet  
  
1. En data de 8 d'abril de 2019, va ser publicada en el Diari Oficial de la Generalitat Valenciana (DOGV 8524) la Resolució de 2 d'abril de 2019, de la Conselleria de Transparència, Responsabilitat Social, Participació i Cooperació, per la qual es convoquen, per a l'any 2019, subvencions a organitzacions no governamentals per al desenvolupament (ONGD), per al finançament de projectes d'educació per a la ciutadania global en l'àmbit de la Comunitat Valenciana. En data 6 de maig de 2019, es va publicar en el Diari Oficial de la Generalitat Valenciana (DOGV 8541) una correcció d'errors de l'esmentada Resolució de 2 d'abril. En data 20 de setembre de 2019, es va publicar en el Diari Oficial de la Generalitat Valenciana (DOGV 8639) una resolució d'ampliació del termini de resolució de la convocatòria.  
2. A aquesta convocatòria s'han presentat un total de 62 sol·licituds, de les quals han sigut excloses 7 sol·licituds pels motius reflectits en l'annex III.  
3. Tenint en compte l'informe de l'òrgan instructor, de data 4 d'octubre de 2019, es desprén de la informació que figura en el seu poder que les entitats sol·licitants compleixen tots els requisits necessaris per a accedir a les subvencions, d'acord amb el que s'estableix en l'article 164.f, de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
4. La comissió de valoració, segons el que s'estableix en l'article 37.8 de l'Ordre 3/2017, de 31 de maig, de la Conselleria de Transparència, Responsabilitat Social, Participació i Cooperació, per la qual s'estableixen les bases reguladores per a la concessió de subvencions en matèria de cooperació al desenvolupament, en la reunió de data 4 d'octubre de 2019 ha emés un informe en el qual es concreta el resultat de l'avaluació de les sol·licituds, d'acord també amb l'esmentat article 164.f, i sobre la base d'això ha formulat la corresponent proposta motivada de resolució definitiva de la convocatòria de subvencions.  
5. D'acord amb el que estableix el resolc 4, apartat 5, de la resolució de la convocatòria, s'estableix que la quantia destinada serà distribuïda entre les tres modalitats de la següent manera:  
a) Per a la modalitat A, es destina un percentatge del 60 % dels fons previstos per a la convocatòria.  
b) Per a la modalitat B, es destina un percentatge del 30 % dels fons previstos per a la convocatòria.  
c) Per a la modalitat C, es destina un percentatge del 10 % dels fons previstos per a la convocatòria.  
En realitzar-se la distribució de la quantia destinada per modalitats, i d'acord amb el que estableix l'apartat 6 de l'article 37 de l'Ordre 3/2017, de 31 de maig, no és possible finançar el total de projectes presentats que estan per damunt de la puntuació mínima de 60 punts; per això, la comissió de valoració determina, tenint en compte les disponibilitats pressupostàries, que en la modalitat A es poden finançar projectes amb una puntuació mínima de 68,5 punts, en la modalitat B amb una puntuació mínima de 74,5 punts, i en la modalitat C amb una puntuació mínima de 63,5 punts, atés que hi ha tres sol·licituds, una en cada modalitat (SOLPCD/2019/0015, SOLPCD/2019/0016 i SOLPCD/2019/0032), que seran finançades parcialment amb els romanents corresponents. Les entitats beneficiàries d'aquests tres projectes hauran de presentar una reformulació del projecte, conjuntament amb l'acceptació de la subvenció.  
  
  
Fonaments de dret  
I. Pel que fa a la competència per a resoldre aquest procediment, es tenen en compte les atribucions contemplades en l'article 160.4.c de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, així com el que es preveu en el Decret 195/2018, de 31 d'octubre, del Consell, pel qual aprova el Reglament orgànic i funcional de la Conselleria de Transparència, Responsabilitat Social, Participació i Cooperació.  
II. Així mateix, en la tramitació d'aquest procediment s'ha tingut present el que s'estableix en l'Ordre 3/2017, de 31 de maig, de la Conselleria de Transparència, Responsabilitat Social, Participació i Cooperació, per la qual s'estableixen les bases reguladores per a la concessió de subvencions en matèria de cooperació al desenvolupament; la Llei 38/2003, de 17 de novembre, general de subvencions i el seu reglament de desenvolupament, i la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, que, quant a l'entrada en vigor i al règim transitori per a l'aplicació, cal tindre en compte el que assenyala la disposició transitòria huitena.  
  
En virtut d'això, de l'informe de l'òrgan instructor i de l'informe de la comissió de valoració que ha adoptat en la sessió de 4 d'octubre de 2019, resolc:  
  
Primer  
Concedir a les entitats i projectes indicats en l'annex I de la present resolució les subvencions sol·licitades per l'import que apareix especificat en aquest dins del crèdit disponible, que puja a un total de 3.000.000,00 d'euros, en l'aplicació pressupostària 05.35.15.85911.6, capítol IV, línia de subvenció S2323000, «Educació i sensibilització per a la ciutadania global», prevista en el pressupost de la Generalitat Valenciana per a l'any 2019.  
Les entitats beneficiàries hauran de presentar el model d'acceptació normalitzat en el termini de deu dies hàbils a comptar des del següent de la publicació d'aquesta resolució de concessió, de forma telemàtica, en el tràmit específic d'aportació de documentació d'aquesta convocatòria, en la seu electrònica de la Generalitat, accedint a l'URL http://www.gva.es/es/inicio/procedimientos'id\_proc=18566&version=amp. L'incompliment de la comunicació d'acceptació en aquest termini determinarà l'exclusió de la convocatòria.  
Sense perjudici del que s'assenyala en el punt anterior, qualsevol sol·licitant podrà renunciar a la subvenció abans del lliurament dels fons de manera expressa, de forma telemàtica en el tràmit esmentat en el paràgraf anterior. Si la renúncia es produeix després d'haver percebut la subvenció concedida, haurà de reintegrar-se la quantitat percebuda més els interessos legals corresponents.  
  
Segon  
Denegar les subvencions sol·licitades a les entitats i projectes indicats en l'annex II de la present resolució, pels motius que s'hi expressen.  
  
  
Tercer  
Excloure les subvencions sol·licitades per a les entitats i projectes indicats en l'annex III de la present resolució, pel motiu que s'hi expressa en aquest.  
  
Quart  
Comunicar a les entitats beneficiàries el pressupost validat d'execució del projecte l'execució del qual ha d'adequar-se necessàriament a aquest pressupost, i també requerir les entitats beneficiàries amb el número d'expedient que es detalla a continuació perquè reformulen el projecte o programa en els termes que haja comunicat la Direcció General de Cooperació i Solidaritat, de forma telemàtica, en el tràmit específic d'aportació de documentació d'aquesta convocatòria, en la seu electrònica de la Generalitat, accedint a l'URL http://www.gva.es/es/inicio/procedimientos'id\_proc=18775&version=amp, en el termini de deu dies hàbils des de la publicació d'aquesta resolució de convocatòria:  
  
SOLEPD/2019/0015  
SOLEPD/2019/0016  
SOLEPD/2019/0029  
SOLEPD/2019/0032  
  
Contra la present resolució, que posa fi a la via administrativa, es podrà interposar, potestativament, un recurs de reposició davant d'aquest mateix òrgan, en el termini d'un mes, comptat des de l'endemà de la publicació, de conformitat amb el que es preveu en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, de forma telemàtica, en el tràmit específic d'aportació de documentació d'aquesta convocatòria, en la seu electrònica de la Generalitat, accedint a l'URL http://www.gva.es/es/inicio/procedimientos'id\_proc=18817&version=amp, o bé, un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats des de la publicació, de conformitat amb el que es preveu en els articles 10.1.a i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici que es faça ús de qualsevol altra via que es considere oportuna.  
  
  
València, 28 d'octubre de 2019.- La consellera de Participació, Transparència, Cooperació i Qualitat Democràtica: Rosa Pérez Garijo.